طيب يا شيخ انا كطالب ومفيش قدامي غير اني لازم اشوفهم وامتحن عليهم ...اسقط ؟
يا حبيبي دي مش مشكلة الشرع، دي مشكلة منظومات تعمدت مخالفة الشرع ولما ييجي المساكين اللي زيي يقولوا للناس حكم الشرع، يقوموا اللي وضعوا المنظومات دي وانخرطوا فيها يقولوا: طيب نعمل إيه ؟! اتصرف يا شرع خليك كول كده وظبط نفسك حسب حالنا. نفس الحكاية في سفر البنت بلا محرم للدراسة، المنظومة التعليمية معملتش كليات للبنات في كل محافظة ولما نيجي نقول لا يجوز السفر بغير محرم تيجي تقول: جرى إيه يا شرع ؟ هنرجع لعصر الجمال تاني ولا إيه ؟ خليك كيوت كده وواكب الدولة الحديثة.. والأمثلة كثيرة فدي مش مشكلة المستمسك بالشرع، دي مشكلة منظومات تعمدت مخالفة الشرع.